Eskom probeer uit bedrieglike brandstofkontrak loskom | Maroela Media
Eskom doen stappe om hom uit 'n onregmatige kontrak vir die verskaffing van brandstofolie te wikkel.
Die kontrak is in Desember met Econ Oil & Energy aangegaan en sou vir die volgende vyf jaar geld.
"'n Hersiening van die omstandighede wat aanleiding daartoe gegee het dat die kontrak aan dié maatskappy toegeken is, het egter op ernstige onreëlmatighede in die tenderproses gedui," het Eskom Vrydag in 'n verklaring gesê.
Die verskaffer het onder meer die pryse vir die lewer van brandstofolie na bewering onbehoorlik opgestoot. Volgens die maatskappy se webwerf is Econ Oil & Energy 'n "privaat maatskappy in die besit van swart vroue" wat in 2001 gestig is.
"Eskom het aan die verskaffer geskryf om hom in te lig oor die kragvoorsiener se voorneme om die kontrak deur 'n regsproses te beëindig," lui die verklaring.
Die kragreus sê ook hy hersien tans die rol van alle belanghebbendes in die toeken van tenders, waaronder die rol van sy eie werknemers. "Waar van toepassing, sal dissiplinêre prosesse gevolg en strafregtelike klagte ingedien word."
Mooi so…vat hulle vas
Ja, maar hulle gaan darem nie te hard probeer nie. Die "connected ones" moet darem hul "ton vleis" kry, deesdae werk ons nie meer in "pond vleis" nie.
1 (EEN) vrou, met "connections".
ex com as well as any other state entity in this dark country is a disgrace to any country and society.